L 290/612
DA
Den Europæiske Unions Tidende
10.11.2022
b) system til efterbehandling af NOx monteret på motorer med kompressionstænding som separate enheder eller integreret i en kombineret emissionsbegrænsende anordning c) dieseloxidationskatalysator (DOC) monteret på motorer med kompressionstænding som separate enheder eller integreret i kombinerede emissionsbegrænsende anordninger.
3.3.5.2.
Kun for niveau 1A De anordninger, der er omhandlet i punkt 3.3.5.1 i dette bilag, skal ligeledes overvåges for eventuelle svigt, som ville resultere i en overskridelse af de gældende OBD-grænseværdier som fastsat i punkt 6.8.2 i dette regulativ.
3.4.
Ved hver start af motoren skal en række kontroller indledes og gennemføres mindst én gang, forudsat at kontrolbetingelserne er opfyldt.
Prøvningsbetingelserne vælges således, at de alle indtræder under normal kørsel svarende til type 1-prøve.
3.5.
Aktivering af fejlindikator (MI)
3.5.1.
Egendiagnosesystemet skal være forsynet med en fejlindikator, der let kan iagttages af føreren af køretøjet.
Fejlindikatoren må ikke anvendes til andre formål, bortset fra at vise føreren procedurerne for nødstart, forprogrammeret standardtilstand eller nøddrift.
Fejlindikatoren skal være synlig under alle rimelige belys­ ningsforhold.
Indikatoren skal ved aktivering fremvise et symbol, der er i overensstemmelse med ISO 2575.
Køretøjet må ikke være udstyret med flere end én universalfejlindikator til forureningsrelaterede fejl.
Separate kontrollamper til bestemte formål (f.eks.
bremsesystem, sikkerhedsseler, olietryk mv.) er tilladt.
Rød farve må ikke anvendes til fejlindikatoren.
3.5.2.
Når der kræves mere end to prækonditioneringscyklusser til aktivering af fejlindikatoren, skal fabrikanten forelægge data og/eller en teknisk vurdering, der tilfredsstillende godtgør, at overvågningssystemet lige så effektivt og betids er i stand til at detektere forringelse af komponenterne.
Det kan ikke godkendes, at der gennemsnitligt kræves over ti kørecyklusser til aktivering af fejlindikatoren.
Fejlindikatoren skal ligeledes aktiveres, når som helst motorstyringssystemet skifter til fast forprogrammeret standardtilstand, hvis de i punkt 6.8.2 i dette regulativ anførte OBD-emissionsgrænser derved overskrides eller egendiagnosesystemet er ude af stand til at opfylde de grundlæggende overvågningskrav i punkt 3.3.3 eller punkt 3.3.4 i dette bilag.
Fejlindikatoren skal på en bestemt måde, f.eks.
med blinkende lys, tydeligt advare i ethvert tidsrum, hvorunder motoren fejltænder i et omfang, der må forventes at medføre beskadigelse af katalysatoren, som angivet af fabrikanten.
Fejlindikatoren skal ligeledes aktiveres, når motorens tænding er tilsluttet, før motoren startes eller tørnes, og skal slukke efter start af motoren, hvis der ikke forinden er detekteret nogen funktionsfejl.
3.6.
Lagring af fejlkoder
3.6.1.
Egendiagnosesystemet skal registrere (en) indkommende eller bekræftet kode fejlkode(r), der angiver emis­ sionsbegrænsningssystemets status.
Der anvendes separate statuskoder (parathedskoder) til angivelse af, hvilke emissionsbegrænsningssystemer der fungerer korrekt, og hvilke der kræver, at køretøjet kører yderligere, for at de kan færdigevalueres.
Hvis fejlindikatoren aktiveres som følge af funktionsfejl eller fast forprogrammeret standardtilstand, skal der lagres en fejlkode, der angiver fejltypen.
Der skal også lagres en fejlkode i de tilfælde, der er omhandlet i punkt 3.3.3.5 og 3.3.4, litra e), i dette bilag.
3.6.2.
Den strækning, der er tilbagelagt af køretøjet med fejlindikatoren aktiveret, skal til enhver tid være tilgængelig gennem den serielle port på standardstikket.
3.6.3.
For køretøjer med kompressionstænding behøver fejltændende cylindre ikke være entydigt identificeret, hvis der lagres en bestemt fejlkode for fejltænding på én eller flere cylindre.
3.7.
Slukning af fejlindikatoren
3.7.1.
Hvis fejltænding af et omfang, der kan forventes at forårsage skade på katalysatoren (som angivet af fabri­ kanten) ikke længere forekommer, eller hvis motoren bringes til at køre med en sådan ændret hastighed og belastning, at fejltændingen ikke beskadiger katalysatoren, kan fejlindikatoren stilles tilbage til den stilling, den var i under den første kørecyklus, hvor fejltændingen blev konstateret, og dernæst til normal aktiv stilling i de efterfølgende kørecyklusser.
Hvis fejlindikatoren stilles tilbage til den foregående stilling, kan de tilhørende fejlkoder og lagrede "fryseramme"-omstændigheder slettes.